**Pretendenta jautājums:**

1. Atbildīgajam būvdarbu vadītājam Nolikuma punktā 6.6.3. ir jābūt *“Kompitentas sertificēšanas institūcijas izsniegta sertifikāta kopija transporta elektrotīklu un elektroiekārtu līdz 35 kV izbūves darbu vadīšanā”*. Atsaucoties uz Latvijas Elektroenerģētiķu un Energobūvnieku asociācijas 2016.gada 27.jūlija vēstuli Nr. 01-08/986 (sk. pielikumu Nr. 1), kurā minēts, ka Latvijā netiek izsniegts šāds sertifikāts nevienā sertificēšanas institūcijā, lūdzam Pasūtītāju skaidrot: 1) Kāda ir šī “Kompetenta sertificēšanas institūcija”, kas minēta nolikumā un 2) Kāds sertifikāts ir pielīdzināms Latvijā reģistrētu sertificēšanas institūciju izsniegtiem sertifikātiem?
2. AS „Daugavpils Satiksme” mājas lapas attiecīgajā konkursa sadaļā izvietotajā dokumentā “Atbilde uz jautājumu Nr. 18”, atbildot uz jautājumu par viena sertificēta speciālista vienlaicīgu piesaistīšanu uz Nolikuma punktos 6.7.1.-6.7.6 minētajām pozīcijām, Pasūtītājs atsaucas uz Darba organizācijas projektu (atbildē rakstīts: “...Vienlaikus skaidrojam, ka ievērojot darba organizācijas projektu,..”). Ņemot vērā minēto atsauci, lūdzam Pasūtītāju Pretendentiem izsniegt Darba organizācijas projektu, lai būtu iespējams sagatavot pilnvērtīgu cenu piedāvājumu.

**Iepirkuma komisijas skaidrojums:**

1. Atbildot uz pretendenta pirmo jautājumu, iepirkuma komisija skaidro, ka atbilstoši Latvijas Elektroenerģētiķu un Energobūvnieku asociācijas (turpmāk LEAA) 09.08.2016. skaidrojumam Nr. 01-08/988, LEEA ir izsniegusi būvspeciālista sertifikātus būvdarbu vadīšanai Transporta elektrotīklu un elektroiekārtu līdz 35 kV jomā. Iepirkumu komisija skaidro, ka saskaņā ar LR spēkā esošo tiesisko regulējumu, nav pieļaujama situācija, kad darbus reglamentētajā sfērā vada būvdarbu vadītājs bez attiecīgā būvprakses sertifikāta.

Iepirkumu komisijas ieskatā kompetenta iestāde ir tā iestāde, kura saskaņā ar Ekonomikas ministrijas deleģēšanas līgumu veic būvspeciālistu kompetences novērtēšanu un patstāvīgās prakses uzraudzību.

1. Atbildot uz pretendenta otro jautājumu, iepirkuma komisija lūdz skatīt atklātā konkursa nolikuma Pielikumu Nr.3 „Darba organizācija”, kurš nosaka, ka Darba organizācijas apraksts apliecina tehniskā piedāvājuma atbilstību nolikumā norādīto tehnisko prasību līmenim. Apraksts noformējams brīvā formā, īsi, norādot tikai tos resursus, kas nepieciešami Darba izpildei un saturā ievērojot noteikto secību. Pamatojoties uz augstāk norādīto, secināms, ka atbilstības nolikuma prasībām apliecināšanai Pretendentam pašam jāizstrādā un jāiesniedz Pasūtītājam Darba organizācijas projektu.